《次韵和刘次公以诗见赠》
宋代·刘弇

格老辞严趣复新，百篇洗眼尽惊人。喑呜自是东骚将，潇洒疑非阀阅身。

快甚天星秋炯炯，富于仓廪昔陈陈。终惭不敌齐呀喊，敢议肴羞与栗榛。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。